Imtella' Diċembru 6, 2021 F'Iżrael, ħames nisa li nqatlu minn żwieġhom jidhru f'filmati bil-għan li jqajmu kuxjenza dwar il-vjolenza domestika. Fl-2019 ġejt maqtula minn żewġi Eliran Malul bi 11-il daqqa ta' sikkina. U llum, wara li tlift ħajti, qed nitolbok tisma' leħni. Jekk kont, jew qiegħda, f'relazzjoni u huwa għajjur u ossessiv lejk… jekk int imbeżżgħa mir-reazzjoni tiegħu… jekk titilqu tkellem ma' min jista' jgħinek", tgħid waħda mill-vittmi. Sela nqatlet b'daqqiet ta' sikkina minn żewġha quddiem binthom. Huwa kien ikkundannat ix-xahar li għadda. Otħha, Lili Ben Ami, qalet li ma felħitx titkellem u nfaqgħet tibki meta rat lil oħtha qisha ħajja f'dan il-filmat. Kienet il-kumpanija D-ID li qabdet ritratti tal-vittmi u bit-teknoloġija għamlithom jidhru jitkellmu anke jekk il-leħen huwa ta' nisa oħrajn.